Diari Oficial de la Generalitat Valenciana


Sumari del DOGV 2128, del 21-10-1993 (1993/829538)

ORDRE d'11 d'octubre de 1993, del conseller d'Educació i Ciència, que dicta normes per a l'elecció dels consells escolars en centres públics no universitaris de la Comunitat Valenciana.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/11/(1)/dof/vci/html**

### Dades del document

Número de DOGV
:   2128

Data del DOGV
:   21-10-1993

Secció del DOGV
:   DISPOSICIONS GENERALS

Número del document
:   1993/829538


Data del document
:   11-10-1993

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

Ordre d'11 d'octubre de 1993, del Conseller de Educació i Ciència, que dicta normes per a l'elecció dels consells escolars en centres públics no universitaris de la Comunitat Valenciana.  
Els decrets 12/1986, de 10 de febrer, i 99/1988 de 4 de juliol, del Consell de la Generalitat Valenciana, regulen el procediment d'elecció d'òrgans de govern dels centres públics d'Educació General Bàsica, Batxillerat i Formació Professional de la Comunitat Valenciana. Per altra banda, els decrets 90/1986, de 8 de juliol i 180/1988, de 15 de novembre, del Consell de la Generalitat Valenciana, estableixen el procediment d'elecció d'aquests mateixos òrgans als centres públics d'ensenyaments especialitzats. Així mateix, els decrets 89/1991, de 29 de maig i 80/1989, de 30 de maig, aproven el Reglament dels òrgans de Govern dels Centres Públics d'Educació Permanent d'adults (EPA) i del Centre Valencià d'Educació d'Adults a Distància (CEVEAD), respectivament.  
Com que pròximament conclourà el mandat dels consells escolars als quals es refereix aquesta ordre procedeix dictar les normes que en permeten la renovació dels càrrecs.  
La disposició final primera dels decrets esmentats, faculta la Conselleria d'Evaluació i Ciència perquè dicte, dins l'àmbit de les seues competències, les disposicions necessàries per al compliment del que s'hi expressa.  
En atenció d'aquests motius i lent ds de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Article primer  
Aquesta ordre serà d'aplicació: a) Als centres docents públics de Preescolar, Educació Especial i Educació General Bàsica /Educació Primària, inclosos els de menys de vuit unitats, i també els de Batxillerat i Formació Professional/Educació Secundària, els consells escolars dels quals concloguen el mandat reglamentari de 2 anys abans de l'1 de gener de 1994 i aquells docents públics dels nivells educatius assenyalats en els quals no estiga constituït el consell escolar en la data de publicació d'aquesta ordre.  
b) Al Centre Valencià d'Educació d'Adults a Distància (CEVEAD) i als centres d'EPA i d'ensenyaments especialitzats dependents d'institucions públiques i els consells escolars dels quals es troben en qualsevol de les circumstàncies indicades en l'apartat anterior.  
c) Als centres públics el consell escolar dels quals, amb mandat en vigor, tinga disminuïda la representació. En aquest cas, la provisió de vacants tindrà Lloc d'acord amb allò que disposa aquesta ordre, sempre que aquestes vacants no hagen pogut ser cobertes segons el procediment establert en l'article 31 del Decret 12/86, de 10 de febrer, article 30 del Decret 90/86, de 8 de juliol, article 27 del Decret 89/1991, de 29 de maig, i l'article 28 de Decret 80/1989, de 30 de maig. Els representants que siguen elegits segons disposa aquest apartat finalitzaran el seu mandat en la data que haguera conclús el mandat dels consellers als quals substitueixen.  
Article segon .  
Abans del dia 28 d'octubre de 1993 s'ha de constituir, en cada centre, la junta electoral, d'acord amb el que preveu l'article 20 del Decret 12/1986, de 10 de febrer, l'article 19 del Decret 90/1986, de 8 de juliol, l'article 17 del Decret 89/199 1, de 29 de maig o l'article 18 del Decret 80/1989 de 30 de maig, segons escalça.  
Article tercer  
1. Per a la posada en marxa del procés electoral, la direcció del centre ha de dur a terme les actuacions següents:  
- Elaboració dels censos electorals dels diversos sectors de la comunitat escolar.  
- Determinació, mitjançant sorteig, dels membres dels diversos sectors que han de formar la junta electoral de centre, i també d'un membre suplent per cadascun dels sectors afectats.  
- Comunicació als interessats que hagen sigut designats per a formar part de la referida junta electoral de centre i convocatòria a aquells per a la constitució d'aquesta.  
- Així mateix, adoptarà les mesures preparatòries que calguen per tal de facilitar les diverses actuacions del procés electoral.  
2. La junta electoral organitzarà el procediment d'elecció dels membre del consell escolar en les condiciones que millor asseguren la participació de tots els sectors de la comunitat educativa sol·licitarà a l'ajuntament al terme municipal del qual estiga situat el centre la designació del regidor o del representant del municipi que haurà de formar part del consell escolar.  
Article quart  
1. S'ha de constituir en cadascuna de les direccions territorials de la Conselleria d'Educació i Ciència una comissió de seguiment i assessorament electoral composta pels membres següents:  
- El director territorial d'Educació, que farà de president.  
- El secretari territorial d'Educació, que farà de secretari.  
- El cap de la Unitat d'inspecció Educativa.  
- A més, cada organització sindical amb representació en la Mesa Sectorial d'Educació de la Comunitat Valenciana, hi pot designar un representant.  
- Poden també designar-hi un representant cadascuna de les organitzacions següents, l?àmbit territorial de les quals no siga inferior al de cada comissió de seguiment i assessorament:  
\* Confederacions d'associacions de pares d'alumnes.  
\* Federacions no confederades amb les anteriors.  
- Anàlogament poden designar-hi un representant les confederacions o federacions d'idèntic àmbit territorial que agrupen les associacions d'alumnes.  
2. Cada comissió, dins el seu àmbit territorial, ha d'emetre informe de cadascuna de les consultes que li plantegen els membres de la comunitat educative sobre qualsevol aspecte del procés electoral. Així mateix, han d'emetre un informe, preceptivament, de les reclamacions a què es refereixen l'article 26.4 del Decret 12/1986, de 10 de febrer, l'article 25.4 del Decret 90/1986, de 8 de juliol, l'article 22.4 del decret 89/1991, de 29 de maig i l'article 23.4 del Decret 80/1989 de 30 de maig.   
Article cinquè  
1. El termini d'admissió de candidatures a representants dels diversos sectors en el consell escolar del centre conclourà vuit dies naturals abans del dia fixat per a la celebració de les eleccions.  
2. Tancat el termini d'admissió a què es refereix l'apartat anterior, la junta electoral farà públiques les candidatures admeses.  
Article sise  
1. La celebració del claustre de caràcter extraordinari a què es refereixen els apartats 2 i 3 de l'article 22 del Decret 12/1986, de 10 de febrer, els apartats 2 i 3 de l'article 21 del decret 90/1986, de 8 de juliol, i també 2 i 3 de l'article 19 del Decret 89/1991, de 29 de maig i apartats 2 i 3 de l'article 20 del Decret 80/1989, de 30 de maig, tindrà Lloc abans de l'1 de desembre de 1993.  
2. La celebració de les eleccions en la resta dels sectors tindrà Lloc el 2 de desembre de 1993. La sessió de votació es produirà des de les 10 h fins a les 21 h, ininterrompudament.  
3. En aquelles localitats en què la data de celebració de les eleccions fóra dia festins, la convocatòria s'entendrà efectuada per al primer dia hàbil següent.  
Article seté  
1. La sessió de votació a què es refereix l'apartat 2 de l'article anterior ha d'estar precedida de la constitució de les diverses meses electorals previstes en els decrets esmentats en l'apartat 1 de l'article anterior.  
. 2. Per tal que hi haja una millor ordenació del procés, la junta electoral de centre ha de disposar les mesures que calguen perquè al local on es produirà la votació es reunesquen i se situen totes les meses electorals a què es refereix l'apartat 1 .  
Article vuité  
1. Pel que fa al procediment i a les fases de les eleccions dels representants dels diversos sectors, cal ajustar-se a allò que disposen els decrets 12/1986, de 10 de febrer, 90/1986, de 8 de juliol, 89/199 1, de 29 de maig i 80/1989, segons el cos.  
2. Les associacions de pares d'alumnes i les associacions o d'altres organitzacions d'alumnes poden presenta candidatures diferenciades per a l'elecció dels seus representants respectius en el consell escolar del centre.  
3. La junta electoral de cada centre pot aprovar el model de papereta per a la votació. En aquest cas, seran nuls els vots emesos en model diferent.  
4. Donat cas que es presenten candidatures diferenciades d'alumnes o de pares, d'acord amb el número 2 d'aquest article, les paperetes de votació s'han d'ajustar a les normes següents:  
a) Tots els candidats que pertanyen o no a candidatures diferenciades, s'hi han d'ordenar alfabèticament, per la inicial del primer cognom.  
b) Si el candidat forma part d'una candidatura diferenciada, juntament amb el seu nom, hi ha de figurar la denominació de l?organització o associació que va presentar la candidatura.  
c) El nom de cada candidat ha d'anar precedit d'un requadre perquè el votant marçue amb una creu la corresponent al candidat o als candidats als quals atorga el vot.  
Article nové  
Una vegada conclòs el procés d'elecció dels representants dels diferents sectors en el consell escolar del centre, la junta electoral en procedirà, en el termini màxim de 48 hores, a la proclamació oficial, mitjançant una acta que serà publicada en el tauler d'anuncis del centre.  
Contra les decisions de les juntes electorals es podrà reclamar davant el director territorial d'Educació, la resolució del qual posarà fi a la via administrativa.  
Article deu  
Dins els deu dies següents a la proclamació dels candidats electes per la junta electoral, el director del centre procedirà a la convocatòria de la sessió constitutiva del consell escolar.  
Article onze  
Donat cas que el centre atenga necessitats educatives de diversos municipis, formarà part del consell escolar el regidor o representant de l'ajuntament en el terme municipal del qual es trobe situat el centre o, si s'escau, aquell que poguera designar-se amb l'acord previ de les corporacions afectades.  
Als centres públics dependents de les diputacions provincials, el representant de l'administració local serà un diputat o representant de la corporació provincial.  
DISPOSICIO ADDICIONAL  
Els centres específics d'educació Preescolar s'han de regir, per a determinar el nombre de representants de cada sector, per la normativa aplicable als centres d'EGB, i seran substituïts, si s'escau, els representants dels alumnes per pares.  
DISPOSICIONS FINALS  
Primera  
Es autoritzada la Secretaria General de la Conselleria d'Educació i Ciència perquè dicte les instruccions que calguen per al desenrotllament i l'aplicació del que preveu aquesta ordre.  
Segona  
Tant els directors territorials d'Educació, assistits per les comissions de seguiment i assessorament electoral, com els directors dels centres i les juntes electorals han d'adoptar les mesures que calguen per garantir el normal desenrotllament del procés electoral la constitució del consell escolar del centre.  
Tercera  
Contra aquesta ordre, que posa fi a la via administrativa, pot interposar-se, amb la comunicació prèvia al conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana, en el termini de 2 mesos comptadors des del dia de la publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques, i els articles 57 i 58 de la Llei de la Jurisdicció Contenciosa Administrativa. Tot això sense perjudici que se n'interpose qualsevol altre que s'estime procedent.  
Quarta  
1  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Vàléncia, 11 d'octubre de 1993  
El Conseller d'Educació i Ciència,   
JOAN ROMERO I GONZALEZ


Còpia Permalink ELI